Etter avstemningen ble systemet med test-kamper diskutert og man ble enige om å innføre direkte opp- og nedrykk mellom divisjonene. Flere forslag om å utvide ligaen, enten to 2. divisjoner med 12 lag i hver eller med en 3. divisjon, ble vurdert. AGM besluttet etter hvert at både 1.- og 2. divisjon skulle utvides fra 16 til 18 klubber. Det ble derfor avholdt to avstemninger om innvelgelse til Football League dette året. Den andre avstemningen fant sted åtte dager etter første avstemning, tilsynelatende med kun fire søkerklubber som alle ble valgt inn til 2. divisjon. Etter begge avstemningene ble resultatet at tre klubber ble gjenvalgt og fire nye klubber ble innvalgt.